উত্তর কোরিয়া-দক্ষিণ কোরিয়া সম্পর্ক
২০১৭ সালে মুন জায়ে-ইন দক্ষিণ কোরিয়ার রাষ্ট্রপতি নির্বাচিত হন এবং সানশাইন নীতিতে ফিরে যাওয়ার প্রতিশ্রুতি দেন। ২০১৮ সালের জন্য তার নতুন বছরের ভাষণে, উত্তর কোরিয়ার নেতা কিম জং-উন দক্ষিণ কোরিয়ায় আসন্ন শীতকালীন অলিম্পিকে একটি প্রতিনিধি দল পাঠানোর প্রস্তাব দেন। প্রায় দুই বছর পর সিউল-পিয়ংইয়ং হটলাইন পুনরায় চালু করা হয়। উত্তর ও দক্ষিণ কোরিয়া অলিম্পিকের উদ্বোধনী অনুষ্ঠানের একসঙ্গে মার্চ করে এবং মহিলাদের আইস হকির একটি খেলা মাঠে গড়ায়। অ্যাথলেটদের পাশাপাশি, উত্তর কোরিয়া, কিম জং-উনের বোন কিম ইয়-জং এবং প্রেসিডেন্ট কিম ইয়ং-নাম এবং সামজিয়েন অর্কেস্ট্রা সহকারে একটি উচ্চ পর্যায়ের প্রতিনিধি দল পাঠায় যা অভূতপূর্ব ছিল। প্রতিনিধিদল উত্তর কোরিয়া ভ্রমনের জন্য রাষ্ট্রপতি মুন কে আমন্ত্রণ জানায়। কিছু রাজনৈতিক বিশ্লেষক কিম জং-উনের পদক্ষেপে "সঠিকটা" সম্পর্কে সন্দেহ প্রকাশ করেছেন।
হাইবাতুল্লাহ আখুনজাদা
২০১৬ সালের ২৫ মে আখুনজাদাকে মোল্লা আখতার মনসুরের উত্তরসূরি হিসেবে তালেবানের সর্বো‌চ্চ নেতা নিয়োগ দেয়া হয়। মনসুর একটি মার্কিন ড্রোন হামলায় নিহত হয়েছিলেন। এই হামলা মার্কিন রাষ্ট্রপতি বারাক ওবামা অনুমোদন করেছিলেন। তার মতে মনসুরের অপসারণের ফলে তালেবানরা সরকারের সাথে শান্তি প্রক্রিয়ায় যোগ দেবে। তালেবান, আফগান সরকার ও মার্কিন রাষ্ট্রপতি ওবামা সবাই মনসুরের মৃত্যুর কথা আনুষ্ঠানিকভাবে স্বীকার করে নেন। একজন তালেবান মুখপাত্র জানান যে সিরাজউদ্দিন হাক্কানি প্রথম ডেপুটি ও মোল্লা ওমরের পুত্র মোল্লা মুহাম্মদ ইয়াকুব দ্বিতীয় ডেপুটি নিযুক্ত হয়েছেন।